**ELŐTERJESZTÉS**

**Körmend Város Önkormányzata Képviselő-testülete 2023. szeptember 28-i ülésére**

**Tárgy:** 31/2023. (IV.26.) önkormányzati határozat módosítása

Tisztelt Képviselő-testület!

A Képviselő-testület 2023. áprilisában az alábbi döntést hozta:

„Körmend Város Önkormányzata Képviselő-testülete az 1618/32 helyrajzi számú ingatlanból a mellékelt beépítési javaslat szerinti 1 093,8 m2 nagyságú területrészt értékesíti Kocsis Tibor (9900 Körmend, Gizella K. u. 14.) részére ***5.030.000 Ft + ÁFA*** összegért azzal, hogy a vevő a vételárat egy összegben köteles megfizetni az adásvételi szerződés megkötésétől számított 30 napon belül. Az adásvétel, az ingatlannyilvántartási bejegyzés és a telekalakítás összes költségét a Vevő viseli.”

Kocsis Tibor később jelezte, hogy az ingatlant nem ő, hanem egy új alapítású cég, a BOKO Garázs Kft. (Körmend, Lenkei u. 10.) venné meg, amelynek 2 tulajdonosa van: Kocsis Tibor (Körmend, Gizella királyné u. 14.) és Bognár Ferenc (Körmend, Lenkei u. 10.)

Így Kocsis Tibor kéri azt, hogy a Testület módosítsa a korábban meghozott döntését.

**HATÁROZATI JAVASLAT**

Körmend Város Önkormányzata Képviselő-testülete a 31/2023. (IV.26.) határozatát akként módosítja, hogy a körmendi 1618/32 helyrajzi számú ingatlanból 1 094 m2 nagyságú területrészt Kocsis Tibor (9900 Körmend, Gizella K. u. 14.) helyett a BOKO Garázs Korlátolt Felelősségű Társaság (Körmend, Lenkei u. 10.) részére értékesíti ***5.030.000 Ft + ÁFA*** vételárért azzal, hogy a vevő a vételárat egy összegben köteles megfizetni az adásvételi szerződés megkötésétől számított 30 napon belül. Az adásvétel, az ingatlannyilvántartási bejegyzés és a telekalakítás összes költségét a Vevő viseli.

Körmend, 2023. 09.21.

Bebes István

polgármester